Príloha č. 1 – Opis predmetu zákazky / Vzor vlastného návrhu plnenia

Opis predmetu zákazky / Vzor vlastného návrhu plnenia

1. Názov predmetu zákazky:  Úniková kukla s filtrom. 
Predmetom zákazky je zabezpečenie dodávky 780 ks „Únikovej kukly s filtrom“.  Úniková kukla s filtrom určená na evakuáciu osôb z nebezpečných priestorov, prípadne ako osobný ochranný prostriedok na ochranu dýchacích ciest pred splodinami horenia vznikajúcimi pri požiari a toxickými plynmi vrátane oxidu uhoľnatého alebo oxidu uhličitého, chlorovodíka po dobu minimálne 15 minút.. 

2. Hlavný kód CPV:
35110000-8 Hasičské, záchranárske a bezpečnostné vybavenie
35814000-3 Plynové masky
60000000-8 	Dopravné služby (bez prepravy odpadu)    

3. S tovarom sa požaduje zabezpečiť aj tieto súvisiace služby:
· dodanie tovaru do miesta dodania,
· vyloženie tovaru v mieste dodania,
· dodanie inštruktážneho video-návodu v slovenskom jazyku.

4. Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

5. Tovar musí byť nový, nepoužívaný, zabalený v neporušených obaloch, nepoškodený.

6. Verejný obstarávateľ požaduje na dodaný tovar min. 24 mesačnú záruku, pokiaľ na záručnom liste nie je vyznačená dlhšia doba podľa záručných podmienok výrobcu. Záručná doba začína plynúť dňom prevzatia predmetu zmluvy na základe dodacieho listu.
 
7. Tovar nesmie byť recyklovaný, repasovaný, renovovaný.

8. Vzorky: Úspešný uchádzač predloží v rámci súčinnosti pred podpisom zmluvy po písomnej výzve verejného obstarávateľa do 10 pracovných dní funkčnú vzorku „Únikovej kukly s filtrom“  : 
Predkladaná  vzorka „Únikovej kukly s filtrom“  musí byť zabalená v originálnom balení. 
· pri dodaní vzorky požaduje verejný obstarávateľ predložiť kompletnú dokumentáciu výrobku ohľadne spôsobu skladovania, používania, čistenia, údržby. Tieto pokyny musia byť presné a zrozumiteľné a v slovenskom jazyku (akceptovateľný je aj český jazyk). 
· predkladaná vzorka musí zodpovedať technickým, kvalitatívnym a materiálovým parametrom uvedeným vo vlastnom návrhu plnenia v rámci ponuky predloženej uchádzačom,
· vzorka bude doručená na adresu: Prezídium Hasičského a záchranného zboru, Drieňová 22 Bratislava. Identifikačné údaje zásielky „Úniková kukla s filtrom“  .
· vzorka predložená uchádzačom v rámci Verejného obstarávania bude súčasťou Rámcovej dohody a jej cena je zahrnutá do Maximálnej ceny Rámcovej dohody.

9. Lehota dodania tovaru 
Konkrétny počet kusov sa uvedie v objednávke/kúpnej zmluve, ktoré budú vystavené priebežne podľa potreby počas trvania Rámcovej dohody. Maximálna lehota dodania predmetu zákazky je 3 mesiace od účinnosti objednávky/kúpnej zmluvy.

10. Miesto dodania:
Záchranná brigáda HaZZ v Žiline, Bánovská cesta 8111, 010 01 Žilina.

11. Technická špecifikácia predmetu zákazky:
Všetky technické parametre/funkcionality, resp. vlastnosti požadovaného predmetu zákazky uvedené v tabuľke nižšie predstavujú minimálne požiadavky, ktoré musia byť splnené vo vlastnom návrhu plnenia uchádzača. Uchádzač uvedie požadovaný údaj v priestore tabuľky, kde je na napísané „(Doplní uchádzač)“. Uchádzač uvedie: názov ponúkaného výrobku – výrobcu/značku a typové označenie, presnú špecifikáciu ponúkaného výrobku, tak aby verejný obstarávateľ mohol vyhodnotiť, či ponúkaný výrobok spĺňa všetky požiadavky požadované verejným obstarávateľom. Verejný obstarávateľ požaduje predložiť vlastný návrh plnenia v štruktúre podľa vzoru týchto súťažných podkladov. V priestore tabuľky kde je uvedené N/A (neaplikuje sa) uchádzač neuvedie nič.

12. Iné požiadavky
Verejný obstarávateľ od uchádzača v ponuke ako súčasť požiadaviek na predmet zákazky požaduje predložiť :
· Certifikáty výrobku vydané nezávislou inštitúciou, ktorými sa potvrdzuje, že predmet zákazky spĺňa požiadavky nasledujúcich noriem alebo ich ekvivalenty, alebo prešiel požadovaným testovaním:
· STN EN 403:2004 alebo ekvivalent, alebo doklad o posudzovaní zhody výrobkov podľa zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov, 
· Technický (produktový) list výrobku / katalógový list / resp. iné informačné materiály (napr. fotografie). 
· Užívateľskú dokumentáciu výrobku (návod na použitie),
· Všetky požadované dokumenty musia byť predložené v slovenskom jazyku, resp. českom jazyku.

	Úniková kukla s filtrom
	Vlastný návrh plnenia (doplní uchádzač)
Požaduje sa uviesť skutočnú špecifikáciu ponúkaného predmetu zákazky - výrobcu, typové označenie a technické parametre,  uviesť áno/nie, v prípade číselnej hodnoty uviesť jej skutočnosť

	Množstvo
	780 kusov
	

	Výrobca:
	(Doplní uchádzač)

	Typ: 
	(Doplní uchádzač)

	Požaduje sa uviesť link na webovú stránku s fotografiou a technickou špecifikáciou ponúkaného zariadenia, napr. link na technický alebo katalógový list.
	(Doplní uchádzač)

	Požadovaná technická špecifikácia, parametre a funkcionality
	Uchádzač uvedie presnú hodnotu, resp. údaj (číslom a/alebo slovom)
	Uchádzač uvedie „áno/nie“

	1. Použitie:
	Úniková kukla s filtrom určená na evakuáciu osôb z nebezpečných priestorov, prípadne ako osobný ochranný prostriedok na ochranu dýchacích ciest pred splodinami horenia.

	Kategória OOP v zmysle Nariadenia EP a Rady (EÚ) 2016/425:
	III

	Ochranné vlastnosti:
	Úniková kukla s filtrom poskytuje ochranu pred splodinami vznikajúcimi pri požiari a toxickými plynmi vrátane oxidu uhoľnatého alebo oxidu uhličitého, chlorovodíka po dobu minimálne 15 minút.

	
	

	
	STN EN 403:2004 - Zariadenia na ochranu dýchacích ciest a orgánov určené na evakuáciu osôb z nebezpečných priestorov pred toxickými plynmi a splodinami horenia
	N/A
	(Doplní uchádzač)

	
	Poskytuje ochranu dýchacích ciest, očí a tváre
	N/A
	(Doplní uchádzač)

	
	Jasnej farby, aby bola dobre viditeľná za zníženej viditeľnosti v noci, prípadne v zadymenom prostredí,
	N/A
	(Doplní uchádzač)

	
	Vybavená zorníkom z polykarbonátu so širokým zorným polom a ochranou proti zahmlievaniu a s výdychovým ventilom
	N/A
	(Doplní uchádzač)

	
	Vo vnútri únikovej kukly musí byť univerzálna polomaska, ktorá sa prispôsobí rôznym veľkostiam tváre a hlavy, ktorá je spojená s kombinovaným filtrom CO P2
	N/A
	(Doplní uchádzač)

	
	Filter  unikovej kukly zabezpečí ochranu minimálne po dobu 15 minút 
	(Doplní uchádzač min. čas)
	(Doplní uchádzač)

	
	Je vybavená vnútornými automaticky nastaviteľnými  upínacimi popruhmi, ktorými sa polomaska pripevní na tvár tak, aby sa zabránilo vznikom netesnosti
	N/A
	(Doplní uchádzač)

	
	Je vybavená flexibilným tesnením okolo krku
	N/A
	(Doplní uchádzač)

	
	Vhodná pre osoby, ktoré majú nasadené dioptrické okuliare, prípadne dlhé vlasy
	N/A
	(Doplní uchádzač)

	
	Musí mať nízky dýchací odpor, nádychový max.8 mbar, výdychový max. 3 mbar,
	(Doplní uchádzač konkrétne hodnoty)
	(Doplní uchádzač)

	
	Uložená v pevnom prepravnom puzdre, odolnom voči plameňom a mechanickému poškodeniu, ktorý zabezpečí dlhú životnosť únikovej kukly
	N/A
	(Doplní uchádzač)

	
	Životnosť únikovej kukly musí byť minimálne 8 rokov
	(Doplní uchádzač roky)
	(Doplní uchádzač)

	
	Hmotnosť únikovej kukly v prepravnom puzdre musí byť maximálne 1 kg
	(Doplní uchádzač váhu)
	(Doplní uchádzač)



13.  Inštruktážny video-návod  
Uchádzač predloží inštruktážny video-návod pri dodaní (naskladnení) tovaru z prvej objednávky s obsahom zaškolenia:
•             základné vlastnosti a funkcie únikovej kukly,
•             použitie a manipulácia,
•             hlavné výhody, 
•             prípadné obmedzenia alebo upozornenia.

Spoločné ustanovenie: 
Verejný obstarávateľ z hľadiska opisu predmetu zákazky v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov uvádza, že ak sa v opise ptredmetu zákazky odvoláva na konkrétneho výrobcu, výrobný postup, obchodné označenie, patent, typ, technické normy, technické osvedčenia, technické špecifikácie, technické referenčné systémy, krajinu, oblasť alebo miesto pôvodu alebo výroby, takýto odkaz dopĺňa slovami „alebo ekvivalentný“. Pri navrhovaní prípadného ekvivalentu musí uchádzač postupovať s odbornou starostlivosťou, pri ktorej musí zohľadniť pôvodný účel a plnú funkčnosť. Navrhnutý ekvivalent musí spĺňať kvalitatívne, technické a funkčné požiadavky na rovnakej alebo vyššej úrovni, ako je uvedené v opise predmetu zákazky, pričom túto skutočnosť musí uchádzač preukázať vo svojej ponuke.    
Táto časť súťažných podkladov bude tvoriť neoddeliteľnú súčasť rámcovej dohody ako príloha č. 1, ktorú uzatvorí verejný obstarávateľ s úspešným uchádzačom.
